ఆవాల నూనె
ఆవాల మొక్క ఏకవార్ధిక వ్యవసాయపంట, దీనిని ముఖ్యంగా ఆవాలనుండి తీయుటకై పండెంచెదరు.మొక్క కాండం మరియు ఆకులను పశువులకు ఆహారంగా ఉపయోగిస్తారు. ఆవాల మొక్క వృక్షశాస్రంలో బ్రాసియేసి కుటుంబానికి చెందినది.ఈ మొక్క యొక్క శాస్త్రీయ నామం:బ్రాసిక జునెయ (లి) (Brassica juncea (L) .ఈ మొక్క ఆవాలు బ్రౌన్ రంగులో వుండును.
బాదం నూనె
బాదం చెట్టురోసేసి  (Rosaceae) కుటుంబానికి చెందిన చెట్టు. బాదంచెట్టు వృక్షశాస్త్ర నామం:" పునస్‌ డల్సిస్‌ " (Prunus dulcis). బాదంలో ఇంకను రెండు, మూడు తెగలు ఉన్నాయి. వ్యవహారికంగా తీపిబాదం (sweet), చేదుబాదం (bitter) అను రెండు రకాలు ఉన్నాయి. తినుబండారాల తయారిలో తీపి బాదాన్ని వాడెదరు . బాదం పుట్టుక మధ్య, మరియు దక్షిణ ఆసియా దేశాలు. ఆ తరువాత మిగతా ప్రాంతాలకు వ్యాపించింది.
బాదం చెట్టు 4-10 మీటర్ల ఎత్తు పెరుగును. ప్రధాన కాండం 25-30 సెం.మీ వ్యాసం కల్గివుండును. బారం ఆకురాల్చు బహువార్షికం. ఆకులు 3-5 అంగుళాలువుండును. కొమ్మలు కలిగివుండును.ఆకులు దీర్ఘాండా కారంగా వుండును. తీపి బాదం పూలు తెల్లగా వుండి, అడుగు భాగం, అంచులు కొద్దిగా పింకు రంగులో వుండును. పూలు 3-5 సెం.మీ.వుండును. మందమైన 5 పుష్పదళా లుండును. 5-6 సంవత్సరాల నుండి బాదం దిగుబడి మొదలగును.